
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A NR. 25
                                                           din 20 februarie 2020
              privind stabilirea cuantumului şi numărului burselor elevilor din învăţământul

preuniversitar de stat pentru anul 2020

Consiliul Local al Municipiului Sighişoara, întrunit în ședință extraordinară,
Luând act de proiectul de hotărâre, înregistrat cu nr. 3.926/11.02.2020 şi la Consiliul Local Sighișoara cu nr. 4.108/12.02.2020, de referatul de aprobare, înregistrat cu nr. 3.930/11.02.2020, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare;          

Ţinând cont de prevederile art. 105 alin. (2) din Legea nr. 1/2011, Legea educaţiei naţionale, cu modificările şi completările ulterioare şi ale art. 4 din Anexa la Ordinul M.E.C.T.S. nr. 5.576/2011 privind aprobarea Criteriilor generale de acordare a burselor elevilor din învăţământul preuniversitar de stat, modificat şi completat prin Ordinul M.E.C.T.S. nr. 3.470/2012, Ordinul M.E.N. nr. 3.480/2018 și Ordinul M.E.N. nr. 5.085/2019;
Având în vedere Raportul de specialitate al Biroului Buget, Contabilitate, Salarizare, înregistrat cu nr. 3.929/11.02.2020, prin care se propune şi se justifică necesitatea stabilirii cuantumului şi numărului burselor elevilor din învăţământul preuniversitar de stat pentru anul 2020;

Având în vedere avizele favorabile ale comisiilor de buget, socială și juridică;
În baza art. 129 alin. (2) lit. “b”, alin. (7) lit. “a”, alin. (14), art. 139 alin. (1), alin. (3) lit. “a“ şi a art. 196 alin. (1) lit. ”a” din Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare,
H O T Ă R Ă Ş T E:
Art. 1. Se stabileşte cuantumul şi numărul burselor elevilor din învăţământul preuniversitar de stat pentru anul 2020, conform anexei nr. 1, care face parte integrantă din prezenta hotărâre.
Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Biroul Buget, Contabilitate, Salarizare – Direcţia Economică din cadrul Municipiului Sighişoara şi unităţile şcolare cu personalitate juridică.
Art. 3. Prin grija Secretarului General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

     Șoneriu Mihai - Marcel       

                                                                                                      Contrasemnează pentru legalitate
                                  SECRETARUL GENERAL al municipiului,

                                                           Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;
  2 ex. Biroul Buget, Contabilitate, Salarizare – Direcţia Economică;
11 ex. Unităţile şcolare cu personalitate juridică.
19 ex.
B.A. 

